CELEX: 31988R0332
Language: el
Date: 1988-02-03 00:00:00
Title: Κανονισμός (ΕΟΚ) αριθ. 332/88 της Επιτροπής της 3ης Φεβρουαρίου 1988 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 1), καταγωγής Ινδίας

Avis juridique important

|

31988R0332

Κανονισμός (ΕΟΚ) αριθ. 332/88 της Επιτροπής της 3ης Φεβρουαρίου 1988 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 1), καταγωγής Ινδίας  

Επίσημη Εφημερίδα αριθ. L 033 της 05/02/1988 σ. 0012 - 0014

***** ΚΑΝΟΝΙΣΜΟΣ (ΕΟΚ) αριθ. 332/88 ΤΗΣ ΕΠΙΤΡΟΠΗΣ  της 3ης Φεβρουαρίου 1988  περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 1), καταγωγής Ινδίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων τρίτων χωρών (1), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Κοινότητα ορισμένων κλωστοϋφαντουργικών προϊόντων της κατηγορίας 1 καταγωγής Ινδίας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11,  ότι, σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 4136/86, κοινοποιήθηκε στην Ινδία, στις 18 Νοεμβρίου 1987, αίτηση διαβουλεύσεων· ότι, εν αναμονή αμοιβαίας αποδεκτής λύσης, οι εισαγωγές στην Κοινότητα υπήχθησαν σε προσωρινό ποσοτικό όριο για την περίοδο από τις 18 Νοεμβρίου 1987 έως τις 17 Φεβρουαρίου 1988 με τον κανονισμό (ΕΟΚ) αριθ. 3265/87 της Επιτροπής (2)·  ότι, σαν αποτέλεσμα αυτών των διαβουλεύσεων, συμφωνήθηκε να υπαχθούν τα εν λόγω κλωστοϋφαντουργικά προϊόντα σε ποσοτικούς, περιορισμούς για την περίοδο από τις 18 Νοεμβρίου έως 31 Δεκεμβρίου 1987 και για τα έτη 1988 έως 1991·  ότι, σύμφωνα με τους όρους της παραγράφου 13 του εν λόγω άρθρου, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86 ·  ότι τα εν λόγω προϊόντα, τα οποία έχουν εξαχθεί από την Ινδία μεταξύ 18ης Νοεμβρίου και 31ης Δεκεμβρίου 1987, πρέπει να αφαιρεθούν από το καθορισθέν ποσοτικό όριο για την περίοδο από τις 18 Νοεμβρίου έως τις 31 Δεκεμβρίου 1987·  ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία αποστέλλονται από την Ινδία προς την Κοινότητα πριν από την ημερομηνία ενάρξεως ισχύος του κανονισμού (ΕΟΚ) αριθ. 3265/87·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Κοινότητα των προϊόντων καταγωγής Ινδίας της κατηγορίας που περιλαμβάνεται στο παράρτημα, υπόκεινται στα προσωρινά ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ινδία προς την Κοινότητα προ της ημερομηνίας ενάρξεως ισχύος του κανονισμού (ΕΟΚ) αριθ. 3265/87 και τα οποία δεν έχουν ακόμα τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από την Ινδία στην Κοινότητα μετά την έναρξη ισχύος του κανονισμού (ΕΟΚ) αριθ. 3265/87 εξακολουθούν να υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 4136/86.  3. Όλες οι ποσότητες των προϊόντων που αποστέλλονται από την Ινδία από τις 18 Νοεμβρίου 1987 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια για την περίοδο από τις 18 Νοεμβρίου έως τις 17 Δεκεμβρίου 1987. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία όμως έχουν αποσταλεί από την Ινδία πριν από την ημερομηνία ενάρξεως ισχύος του κανονισμού (ΕΟΚ) αριθ. 3265/87.  Άρθρο 3  Ο κανονισμός (ΕΟΚ) αριθ. 3265/87 καταργείται.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ισχύει έως τις 31 Δεκεμβρίου 1991.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 3 Φεβρουαρίου 1988.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 387 της 31. 12. 1986, σ. 1.  (2) ΕΕ αριθ. L 341 της 3. 12. 1987, σ. 21.  ΠΑΡΑΡΤΗΜΑ  1.2.3.4.5.6.7.8 //  //  //  //  //  //  //  //  // Κατη-  γορία   // Κλάση  του κοινού  δασμολογίου   // Κώδικας  ΝΙΜΕΧΕ  (1987)   // Περιγραφή εμπορευμάτων   // Τρίτη  χώρα   // Μονάδες   // Κράτη  μέλη   // Ποσοτικά όρια από  18 Νοεμβρίου 1987 έως  τις 31 Δεκεμβρίου 1987   //    //   //   //   //   //   //  //   // 1   // 55.05   // 55.05-13, 19, 21, 25, 27, 29, 33, 35, 37, 41, 45, 46, 48, 51, 53, 55, 57, 61, 65, 67, 69, 72, 78, 81, 83, 85, 87   // Νήματα από βαμβάκι μη συσκευασμένα για την λιανική πώληση   // Ινδία   // τόνοι   // D F I BNL UK IRL DK GR E P EOK   // 816  214  813  341  909  133  48  23  107  28  3 432   //    //   //   //   //   //   //   //  1.2.3.4.5.6.7 // Κατηγορία   // Κώδικας ΣΟ   // Περιγραφή εμπορευμάτων   // Τρίτη  χώρα   // Μονάδες   // Κράτη  μέλη   // Ποσοτικά όρια από  1ης Ιανουαρίου έως  τις 31 Δεκεμβρίου 1988   //    //   //   //   //   //   //  // 1   // 5204 11 00  5204 19 00  5205 11 00  5205 12 00  5205 13 00  5205 14 00  5205 15 10  5205 15 90  5205 21 00  5205 22 00  5205 23 00  5205 24 00  5205 25 10  5205 25 30  5205 25 90  5205 31 00  5205 32 00  5205 33 00  5205 34 00  5205 35 10  5205 35 90  5205 41 00  5205 42 00  5205 43 00  5205 44 00  5205 45 10  5205 45 30  5205 45 90  5206 11 00  5206 12 00  5206 13 00  5206 14 00  5206 15 10  5206 15 90  5206 21 00  5206 22 00  5206 23 00  5206 24 00  5206 25 10  5206 25 90  5206 31 00  5206 32 00  5206 33 00  5206 34 00  5206 35 10  5206 35 90  5206 41 00  5206 42 00  5206 43 00  5206 44 00  5206 45 10  5206 45 90  ex 5604 90 00   // Νήματα από βαμβάκι μη συσκευασμένα για την λιανική πώληση   // Ινδία   // τόνοι   // D F I BNL UK IRL DK GR E P EOK EOK EOK EOK   // 5 000  1 020  9 270  4 350  7 000  1 030  780  200  900  450  30 000  Ποσοτικά όρια από  1ης Ιανουαρίου έως  31 Δεκεμβρίου  1989: 30 600  1990: 31 212  1991: 31 836   //    //   //   //   //   //   //